
L'  escena  en  Barcelona. — Època  actual. 


La  propietat  d'  aquesta  obra  pertany  à  son  autor,  sent  1'  únich  en- 
carregat del  cobro  dels  drets  de  representació,  lo  Director  de  1'  Ar- 
xiu Central  Lírich-dramatich,  D.  Rafel  Ribas. 


BARCELONA 

ESTABLIMENT  TIPOGRÀFICH  DE  BASEDA 

Villarroel,  17. — Ensanxe 


ACTE  UNICH. 


La  escena  representa  un  saló:  porta  al  foro  y  laterals.  A  la  dreta,  pri- 
mer terme,  un  baJcò.  Taula  rodona  al  centro,  ab  diaris  à  sobre; 
tauleta  de  cusír  à  la  esquerra,  alfombra,  cortinatjes,  balancins, 
etc,  etc;  adornada  la  escena  ab  luxo. 


ESCENA  I. 

PRUDÈNCIA  y  CONSTÀNCIA.   Constància  està  sentada  cusint 
un  vestit. 

Prud.     Aquest  any  sí  qu'  estarem  tristos! 

Const.  Oh,  y  tal!  Al  menys  hagués  vingut  la  tia  de 
Vilanova  ó  ;ls  parents  de  Vich,  ó  'Is  tios  de 
Vilafranca. 

Prud.  Es  clar.  Y  ton  pare,  que  si  no  tè  forasters  ja 
no  disfruta!  (Constància  s1  alsa  mostrant  lo  vestit.) 
Ja  '1  tens  acabat? 

€onst.    Sí.  Qué  li  sembla? 

Prud.     Molt  bè. 

Const.    Semblaré  una  nina. 

Prud.  Sí  que  seràs  mona;  si  ab  aquet  vestit  no 
trovas  xicot,  fins  pensaré  que  'Is  joves  no 
estan  por  xicotas,  perquè...  vamos,  faràs  goig. 

Const.    [Ah!  £may  diria  qui  fà  ball  al  embalat? 

Prud.     Ja  ho  sé.  En  Pere. 

Const.   No  :  'n  Pau. 

Prud.     Aquell  llauner? 

Const.    Sí  senyora;  es  molt  guapo. 

Prud.  Donchs  à  mi  no  m'  agrada  gent  que  fassin 
embuts. 

Const.    [Embuts! 

Prud.     Sí;  quan  parla. 

Const.    jAh!  gvol  dir  perquè  's  un  xich  tartamut? 

Prud.  Això  mateix;  y  desprès,  això  de  dirse  Pau... 
ja  sabs  que  tot  los  Paus  son... 

Const.    No  pas  ell. 

Prud.  Mateix  que  'Is  altres.  Noya,  ets  molt  sensi- 
ble! Veig  que  de  tots  t'  enamoras! 

Const.   Bè.  Siga  com  siga,  jo  '1  que  vull  es  un  xicot. 

Prud.     Vès;  tria  de  la  parada. 

Const.  Sí,  prou  que  hi  anem  à  la  parada;  no  'ns  en 
descuidem  d'  anar  à  firas,  passeijos,  ballsr 
teatros,  reunions;  però  sí,  sí,  ja  pots  xiular... 
i  Quan  veig  que  totas  las  amigas  ne  tenen!... 

Prud.  jProu  que  ho  veig!  Però,  filla,  per  poguer 
haber  un  promès,  es  necessita  molta  cons- 
tància! 

Const.  [Constància!  Prou  que  ?n  tinch;  si  fins  m'  en 
dich! 

Prud.     Bè,  bè,  no  t'  espantis;  jo  te  'n  buscaré  un. 

Const.   gSí?  Si  acàs  que  sia  ben  mono. 

Prud.  A  propòsit:  £no  dius  tu  que  'n  Pau  fa  ball  af 
embalat? 

Const,    Sí. 

Prud.     Donchs  ja  veuràs:  meditémho  bè. 

Const.    éQué  vol  fer? 

Prud.  Procurarem  que  tu  ballis  tots  los  balls  de  so- 
cios  ab  ell;  com  tu...  vamos,  ja  'm  pots  enten- 
dre... ell  te  farà  lluhí  :  'Is  altres  per  enveija 
vindran  al  tèu  darrera ;  desprès  deixas  'n 
Pau  en  banda,  y  bona  nit. 

Const.  Ah,  sí,  sí;  jo  sols  siga  tenir  xicot....  qualsevol, 
jey!  mentres  siga  guapo  y  porti  dugas  garrofe- 
tas...  (Per  las  patillas.)  i  Ah!  y  que  porti  lentes. 

Prud.    Lentes... 

Const.  Sí  ;  lentes. 

Prud.    [Ah!  £vols  dí,  ulleras? 

Const.   jAy,  que  's  grossa,  mamà! 

Prud.     jOh!  y  tant  que  m'  hi  estret  la  cotilla! 


ESCENA  II. 

DITS  y  FÈLIX. 

Fèlix.    (Besde  dins.)  jPrudencia,  Prudència! 

Prud.     éQué  hi  hà? 

Fèlix.    (Surtint  molt  alegre.)  \ Carta,  carta! 

Prud.     gD'  ahònt? 

Fèlix.    De  Banyolas. 

Prud.     jDe  Banyolas!  éQuí  podrà  ser? 

Fèlix.    Ja  t'  ho  pots  pensar;   de'n  Segimon...   del 

mèu  amich  :  jpobre  xicot!  Deu  venir  à  veure 

las  firas  d'  aquí  Barcelona. 


Gonst.  Qu'  es  un  jove,  papà? 

Fèlix.    Si  fa  ó  no  fà,  com  jo. 

Const.  i  Ah! 

Prud.     Llegeix. 

Fèlix.    Tot  seguit.  (Molt  alegre.)  {Tindrem  forasters! 

Prud.     Vetaquí  '1  que  t'  alegra  à  tu !... 

Fèlix.  Calleu  tothom.  (Llegint.)  «Banyolas,  etc,  etc. 
Amich  Fèlix  :  desprès  de  saludarte,  sabràs 
qu/  he  posat  lo  mèu  noy  en  camí  d'  esta  de 
Barcelona  y  espero  de  tu  que  '1  rebràs  bè. 
com  ja  ho  sabs  ferho.  Dispénsam  de  la  fran- 
quesa ;  si  no  qu'  ell  ha  tingut  desitj  de  venir  à 
veure  las  firas  de  Barcelona,  y  ai  mateix  temps, 
miróusel  minuciosament,  que  vos  farà,  per 
casarlo  ab  la  teva  noya,  que  sè  qu'  es  molt 
bona  y  maca,  y  crech  que  farà  per  casa,  y  si  'Is 
pots  aparellà,  allavors  tractarem  de  '1  dot,  que 
ja  sabs  que  no  'ns  vè  d'  una  pesseta.» 

Gonst.  (Contenta.)  Are  sí  que  tindré  promès! 

Prud.     Calla. 

Fèlix.  (Llegint.)  «A  mès,  com  tu  no  '1  coneixes  y  à 
mi  no  'm  recorda  '1  número  qu'  estàs...» 

Prud.     jNo  sab  lo  número? 

Fèlix.    Així  m'  ho  diu. 

Prud.     Y  donchs,  £cóm  has  rebut  la  carta? 

Fèlix.  He  trovat  al  cartè  y  m'  ha  preguntat  si  era 
meva  aquesta  carta;  'm  miro  i  sobre  y  veig 
que  diu  Fèlix  Pons  y  Bau,...  Calderers...  sent 
aixís,  no  pot  ser  d'  altre  que  jo.  (A  Prudència.) 
Fès  lo  favor  de  no  interrumpir  mès. 

Prud.     Continua,  continua... 

Fèlix.  (Buscant  en  la  carta.)  gAhònt  sòch  are?  ;Ah! 
(Llegint.)  «He  pensat  d:  enviarte  lo  sèu  re- 
trato.» 

Prud.     gTens  lo  retrato? 

Const.    Ah,  sí,  '1  retrato:  dèiximel  veure! 

Fèlix.  Calleu  ,  deixeume  concluhí  la  carta  :  «y  ab 
ell  lo  coneixeràs  baixant  del  carril.  A  mès,  va 
assenyalat,  porta  un  corbatí  vermell,  y  no  't 
pots  errà,  perquè  es  fet  y  pastat  ab  mi. » 

Prud.     gCóm  s'  entent  ab  tu? 

Fèlix.     No,  dóna,  vol  dir  ab  ell. 

Prud.     Ah,  sí ,  just!  La  carta... 

Fèlix.  (Uegint.)  «Tè  molt  talent,  sab  de  tot,  fins 
sab  de  fer  jochs  de  mans;  en  fi,  crech  que 
passareu  las  firas  molt  distretas,    perquè  es 

molt  divertit.  Mana  y  disposa  de  ton  amich. — 

Segimon  Peneras  y  Llistons.» 
Las  dos.     jVeyàm,  veyàm,  lo  retrato! 
Fèlix.     No  'us  '1  vull  ensenyà  fins  que  vingui  ab  ell 

del  carril.  (Ficantse  7  retrato  à  la  butxaca.)  Vull 

donarvos  una   sorpresa.    (Mirant   lo  reílotje.) 

i  Ah!  quin'  hora  es?  Las  sis  ;  me  'n  vaig,  que  'I 

tren  està  per  arribà. 
Prud.     jAh,  Fèlix,  que  '1  portis  ab  cotxe! 
Fèlix.     Ja  sabs  qu'  allà  ahont  hi  hà  'n  Fèlix... 
Prud.     Prou  qu'  ho  sè. 
Const.    Depressa,  papà,  ó  sinó  farà  tart.  (Fèlix  s1  en 

va  pel  fondo.) 

ESCENA  III. 

PRUDÈNCIA  y  CONSTÀNCIA. 


Prud.  j Quina  arribada  li  farem !  Preparat,  noya, 
posat  ben  maca,  sobre  tot  los  Nassos  al  cap, 
que  presentis  bon  cop  de  vista! 

Const.    ^Y  la  manteleta  de  granets? 

Prud.     Sí. 

Const.    gY  las  botinas  novas? 

Prud.     També. 

Const.    gY  ;1  medallon? 

Prud.     jY  donchs!... 

Const.    g.Tambè  'm  posaré  la  pinta? 

Prud.     Es  clar. 

Const.  ;Ah!  ?M  posaré  aquella  floreta  que  'm  varen 
regalar  en  lo  ball  de  socis  pe  '1  Carme. 

Prud.  També,  y  si  anés  per  ml,  fins  la  calaixera  al 
cap  te  posaria,  mentres  aquet  xicot  s'  enamo- 
rés de  tu. 

Const.  (Tot  anàntsen.)  Flors,  pinta,  medallon,  man- 
teleta... 


ESCENA  IV. 

PRUDÈNCIA. 

jAre  sí  que  tindré  gendre!  Es  lo  que  més  de- 
sitjava. Sols  per  fer  callà  aquestas  d'  aquí  T 
devant.  Perquè  sa  filla  té  relacions  ab  un  ày 

aquets  que  fan  targetas,  que  crech  que  7n 
diuhen..,  melitórgafus,  sembla...  ;  fugiu!  que  no 
n'  hi  ha  cap  mès  qu'  ella!  Quan  la  noya  siga 
promesa,  cada  dia  1'  hi  haig  de  fer  dragà.  A  mi 
qué  m'  importa  de  lo  que  fan,  de  lo  que  diuhen, 
d'  ahònt  van ,  que  si  gastan ,  que  si  tenen,  que 
si  compran....  vés  qué  m'  esplican !  j  Oh!  y  à 
mi  que  sab  que  no  'm  cuydo  de  'Is  altres.  Y 
desprès,  si  tenen  mès,  que  sopin  dos  cops.  Dèi- 
xam  anà  à  arreglar  la  sala  per  quant  ells  ar- 
rivin,  que  ja  no  poden  tardar.  j'M  sembla  que 
ja  '1  veig!  Ha  de  ser  molt  guapo,  perquè...  ja 
pujaba  aixerit....  mono....  presumia....  y  no 
crech  qu'  hagi  mudat  ab  tant  poch  temps  ;  to- 
tal fà  uns  vuyt  anys  que  no  1'  he  vist!  Are 
deurà  tení  vintidós  anys...  sí,  la  edat  de  i' 
amor!...  de  la  il-lusiò! ...  jquí  pogués  tornarhi! 
No...  no.  No  hi  vull  pensar,  que  quan  hi  pen- 
so, hasta  'm  venen  esgarrifansas. 


ESCENA  V. 

PRUDÈNCIA  y  CONSTÀNCIA. 

Const.    i  Qué  tal?  £  Presento  bon  cop  de  vista? 

Prud.  Molt  bè.  Així  qu' ell  te  vegi,  es  impossible 
que  de  tu  no  s'  enamori. 

Const.  gQué  vol  dir? 

Prud.     Vull   dir,    que vamos ,    no   sò  'Is  joves 

d'  avuy...  qué  pensan...  de  qué  s'  enamoran. 
Ja  ho  veus:  tu  tant  de  goig  que  fas,  y  que  cap 
te  diga  : — Escolti,  Constància,  desitjaria  dirli 
dos  ó  tres  parauletas  à  la  orella, — allò,  cosas 
de  joves. 

Const.  Mamà,  veig  que  no  està  enterada. 

Prud.    gEs  dir,  que  ja  t'  han  xiulat  las  orellas? 

Const.  Sí,  senyora;  però  va  ser  à  la  dreta,  y  quan 
sucssuheix  un  cas  semblant,  si  es  à  la  dreta, 
segons  diuhen,  es  un  bè. 

Prud.     Be  ho  diuhen. 

Const.  ^Sab  qui?  'N  Pauet. 

Prud.  [Ell!...  ; ell!  s'  ha  atrevit  à  dirte  à  cau  d'  ore- 
lla!... vès...  vés,  no  'm  fassis  enfadà,  ;Vés  qui 
li  agrada!  Un  que  quan  enrahona  tira  cape- 
llans. 

Const.  jEll  me  'n  tirés  un  per  casarmhi! 

Prud.    gAb  un  capellà? 

Const.  (Mirantse  en  lo  mirall  ab  coqueUsme.)  Ab  en 
Pauet. 

Prud.  gAb  ell?...  jtrós  de  sabata!  (jSi  ni  sab  lo  que 
's  diu!  Rés,  estant  jove,  tant  ignoscenta!  Quan 
vegi  aquet  qu'  ara  arriva,  fins  tinch  pòr  que  s' 
hi  abrassarà.) 

Const.  ^Sab,  mamà,  que  tarda  molt? 

Prud.    No  me  'n  parlis.  Ja  tinch  neguit. 

Const.  gVol  que  'Is  vagi  à  recibí? 

Prud.  jTe  'n  guardaràs!  Calma,  calma,  qu'  un  bon 
dinar  fà  de  bon  esperar. 

Const.  Bè.  Donchs  esplíquim:  £de  quina  classe  es 
aquet  jove  qu'  are  arriva? 

Prud.     Ja  veuràs.  La  classe...  es  classe  alta. 

Const.  jAh!  Si  es  d'  alta  classe... 

Prud.  Desprès,  'Is  cabells  y...  en  íin,  ja '1  veuràs. 
Bè;  jo  vaig  dins  à  dar  disposicions  à  la  minyo- 
na per  cuan  ells  arrivin.  (S'  en  va.) 

ESCENA  VI. 

CONSTÀNCIA. 


;Ah!  ;que  ho  tè  de  ser  de  mono,  cuan  ella  no 
m'  ho  vol  dir!  [Es  que  'm  vol  donà  una  sorpre- 
sa! Vaja,  are  ja  puch  dir  que  tinch  promès! 
jCóm  rumbeijarém!  Anirem  per  tot.  jAh!  sí, 
sí;  vull  que  las  amigas  me  vegin.  jAh!  jQuína 
enveija  tindran!  Es  clà,  com  qu'  ellas  n'  han 
tingut  y  are'ls  promesos  las  han  deixat,  j podeu 
contà  quina  malícia!  ;Oh!  \Y  cuan  sabran  que 
vè  ja  ab  compromís  de  'Is  seus  pares!  jSi  puch 
està  tota  orgullosa,  perquè  aquet...  es  segú... 
es  clà,  no  'm  podrà  deixar.  Y  ellas,  tant  que 
'm  contaban  que  '1  tení  promès  es  tant  deliciós! 
Y  que  ho  deyan  molt  formal.  jAh!  sí,  sí ;  ja  '1 
voldria  tenir!  (Pauseta.)  [Molt  tardan!  Jo  '1  que 
no  entench,  es  perquè  '1  papà  no  m1  ha  deixat 
veure  lo  sèu  retrato!  Si  jo  1'  hagués  vist,  no 
estaria  ab  tant'  ànsia.  Però  'm  sembla  que  ja  '1 
veig.  Bigotet,  garrofas,  cabell  arrissat,  lentes. 
jAy!  Are  hi  penso;  jsi  es  de  fóra!  En  íin,  no  sè 
si  à  Banyolas  hi  serà  un  tipo  com  jo  vull. 

ESCENA  VIL 

CONSTÀNCIA  y  PRUDÈNCIA. 

Prud.    Ja  està  tot  à  punt  de  rebre  à  cualsevol. 

Gonst.  Vamos,  que  tardan  molt. 

Prud.    (Escoltant.)  ^Sents? 

Const.  (Id.JiQuè* 

Prud.    Ara   deu  habé   arrivat   lo  tren  :   passan  los 

cotxes.  (Constància  va  à  7  balcó.) 
Const.  Sí,  un  cotxe  s1  ha  parat  à  la  escaleta;  json  ells! 
Prud,     Donchs  preparat,  noya. 
Const.  Veijàm  1'  efecte  que  'm  farà,  y  '1  que  jo  Y  hi 

faré  à  n'  ell. 


ESCENA  VIII. 

DITS.  FÈLIX  y  CÀNDIDO,  portant  una  maleta,  sachde  nit,  etc,  etc. 

Fèlix.    [Prudència,  Constància,  aquí  '1  tenim!  L'  he 

conegut  à  cop  de  vista,  ab  lo  corbatí  vermell. 
Prud.    gY  qué  tal?  gGóm  V  hi  ha  probat  lo  viatje? 

(Càndido  encaixa  ab  tots.) 
Const.  Es  guapo.  (Ap.  dirigintse  à  son  pare.)  (Es  com 

jo  'I  volia.) 
CAnd.     Per  are,  trempats  com  un  jínjol. 
Const.  (Ap.)  (jM'  agrada!  [Cóm  me  mira!) 
Can  d.     (A  Constància.)  &Y  vostè? 
Const.  A  sa  disposició. 
Cànd.     Moltas  gracias. 
Const.  No  hi  ha  de  qué  darlas.  (Los  dos  vells  se  que- 

dan  observantlos.) 
Cànd.     (M'  agrada  la  franquesa.) 
Fèlix.    Bé,  bé;  donchs,  are  pendràs  xocolate,  ^eh? 
Prud.     Sí,  sí,  vaig  que  arreglin...  (S1  en  va.) 
Cànd.     (Ap.)  (Ja  no  m1  agrada  tanta  franquesa.) 
Fèlix.    Vés  noya  vés,  que  potsè  ja  tè  gana. 
Cànd.     No,  no  s1  amohinin!... 
Const.  (jQu'  es  ordinari!) 
Fèlix.    ^Cóm  s'  entén? 
Const.  Haig  de  creure  al  mèu  papà. 
Cànd.     £E1  papà...?   jAh!  sí;  vostè  es  duenya.  (jBon 

pamet!) 

ESCENA  IX. 

FÈLIX  y  CÀNDIDO.  S'  asseutan  en  los  balancins. 

Fèlix.    Y  donchs,  la  família  trempada,  £eh? 

Cànd.     Sens'  novetat. 

Fèlix.    Y  ton  pare,  ^encara  està  tant  gras? 

Cànd.     (;Gras!  Si  no  ho  ha  estat  may!) 

Fèlix.    Es  1'  amich  mès  gran  que  jo  he  tingut. 

Cànd.     (Per  ferli  pillerías.)  £VoJ  dir  lo  mèu  pare? 

Fèlix.    Sí,  ton  pare  ;  cada  istiu,  cuan  pujaba,  féyam 

unas  casseras...! 
Cànd.     ^Casseras? 
Fèlix.    Casseras. 
Cànd.     Però  si   no   es  cassadò,   ni  may  ha  tingut 

arma  per... 
Fèlix.    éQué  dius?  Prou  m'  en  recordo,  lo  mateix  que 

si  fòs  are,   que  à  la  vinya  W  en  Pau  Ximelis, 

un  dia  que  vam  sortí  à  cassà,  d1  un  sol  tret  va 

matà  dugas  perdius  y  tres  gafarrons... 
Cànd.     (jY  una  gotlla!)  Donchs  no  ho  tinch  present. 
Fèlix.    gY  qu'  has  de  tenir,  si  tu  total  que  tinguessis 

deu  ó  dotz'  anys?  Era  aquell  temps  que  venia 

ab  la  família  à  pendre  las  aiguas...   Mira,  are 

farà  nou  ó  deu  anys. 
Cànd.     (;Garrofa!)  Vostè  fà  nou  ó  deu  anys  que  no 

ha  estat  à  Banyolas? 
Fèlix.    Mira,  'Is  farà  are  pe  '1  Setembre. 
Cànd.     (Aquest  home  's  pensa  que  no  '1  conech!  Ve- 

yam  en  qué  pararà.) 
Prud.  (Desde  dins.)  \ Fèlix! 
Fèlix.    Ja  và. 

Cànd.     (jFélix!)  ^El  cridan? 
Fèlix.    ;Ah!  Si  es  lo  que  penso,  serà  per  donarte 

una  sorpresa!  Surto  al  moment.  (S1  en  entra 

dins.) 

ESCENA  X. 

oàndido. 

Endevant,  ja  'm  deixan  sol.  Aquesta  gent  ab 
aquets  romansos  es  pensan  que  Is  passaré... 

que  paguin,  que  un  cop  tinga  'Is  cuartos,  me 
las  pico.  jDoscents  duros  que  ha  estafat  à  n'  els 
pobres  quintos  cle  Banyolas!  Lo  que  trobo  es- 
trany es  qu'  ell  hagi  vingut  al  carril,.,  no  sè... 
sinó  que  fos  qu'  ell  tingués  pò  que  jo  li  mogués 
un  escàndol  aquí  à  casa  seva,  y  perquè  las 
dónas  no  s'  enteressin...  No  ho  entenen,  per- 
què la  carta  que  li  vaig  escriure  ,  era  que  tin- 
gués los  doscents  duros  apunt  per  entregarlos 
cuan  jo  arribaria,  y  de  no  tenirlos  lo  faria 
compareixe  en  los  tribunals...,  y  com   que '1 

més  calent  deu  ser  à  ï  ayguera per  això 

conech  que  'm  miman.  ;Oh!  y  i'  arribada  que 
m1  ha  fet!  Baixo  del  tren,  ni  pensabaab  ell... 
es  dir:  prou  que  hi  pensaba,  però  que  'm  vin- 
gués à  rebre,  may;  perquè  'is  que  deuhen  es 
tan  com  natural  que  fugin  del  inglesos!... 
Donchs  aquest  es  un  fenómeno;  es  dir,  es  vi- 
ce-versa.  Per  fi,  veig  qu'  un  senyor  m'  agafa, 
'm  mira..... — Sí,  ets  tú — exclama: — -Jo  m' el 
miro,  y  joh,  alegria!  Has  fet  sort,  m'  he  dit  per 
mi!  El  senyo  Pons  al  moment  m'  agafa  ab 
unas  caricias...  que  jo  m'  he  dit  : — Vaja,  surt 
més  bé  de  lo  que  'm  pensaba...  endevant,  ja 
cobraràs...  Pujém  en  un  cotxe  y  fém  cap  aquí, 
y  per  are  veig  que  no  parlem  del  assumpto. 
;Oh!  y  veig  qu'  ha  mudat  de  pis.  Ré,  à  la  es- 
quena dels  pobres  quintos,  mireu mireu 

quin  pis  ha  posat! 


ESCENA  XI. 

DIT  y  FÈLIX. 

Fèlix.    iV  agrada,  eh? 

Cànd.  (jVr  ha  sentit.)  Déu  n'  hi  dò;  jo  '1  tingués  allí 
dalt. 

Fèlix.    Tant  es,  perquè  també  ha  de  ser  per  tu. 

Cànd.  ("Aquest  'home  tot  m'  ho  vol  dà!  Potsè  es  tocat 
del  bolet!)  Ja  veurà,  senyo  Pons... 

Fèlix.    ï,Q\iè  hi  ha? 

Cànd.  Are  qu1  estem  sols,  podem  parlar  del  as- 
sumpto. 

Fèlix.    (Admirat.)  ;Del  assumpto!    (Sí,  vaija,   V  ha 

fletxat!)  Ja  veuràs,  primer  pendrém  xocolate, 
y  desprès  parlarem  de  la  qüestió,  qu'  aquets 
assumptos  s'  han  de  parlar  ab  catxassa. 

Cànd.  Ah,  no  senyor,  no;  per  mi  com  mès  depressa 
millò;  es  cosa  urgent,  sab... 

Fèlix.  Ah,  bè,  bè,  per  mi  no  'n  fa  rés,  mentres  vin- 
gas  ab  las  atribucions  necessarias  y  algun  do- 
cument. 

Cànd.  Senyor  Pons,  sàpiga  que  cuan  jo  he  baixat 
d'  allí  dalt  per  arreglà  aqueix  negoci,  pot  pensà 
que  vinch  molt  ben  documentat. 

Fèlix.  [Bravo,  noy!  gDonchs  vens  decidit?  ^Y  si  are 
ella  no  ho  volgués? 

Cànd.     [Ella] 

Fèlix.  Es  clar,  home;  are  s'  han  de  consultà  las  dos 
parts,  y  un  cop  convinguts  es  deixa  tot  arre- 
glat, fins  los  interessos. 

Cànd.     Bè.  £Y  ab  qui  m'  haig  de  consultà? 

Fèlix.    Home,  ab  ella. 

Cànd.  (Ja  ho  entench,  vamos ;  es  ella  qui  paga! 
jQué  pillo!...  Tot  ho  deu  tení  à  nom  de  la 
dona!)  Si  vostè  ho  troba  conforme,  'ns  ajunta- 
rem jo  y  ella,  y  mirarem  d1  entèndren's. 

Fèlix.    Lo  mèu  gust,  serà  aquest. 

Cànd.     (jVaya,  sí,  es  tocat!) 


ESCENA  XIÏ. 

DITS  y  CONSTÀNCIA. 

Const.  (Surtint.)  i  Papà!...  (Reparant  ab  Càndido.)  Dèu 

lo  guart! 
Cànd.     Dèu  la  guart! 
Fèlix.    Mira,  noya,  ara  ab  lo  jove  estabam  parlant 

del  negoci. 
Const.  (Mirant  d  Càndido.)  jAh,  sí?... 
Cànd.     (Aquesta  noya  sempre    ni  fa   muecas!)  Sí, 

senyora,  sí  ;  mirabam...  de... 
Const.  (A  Fèlix.)  La  mamà  diu  que  hi  vagi. 
Fèlix.    (Tocantla  per  la  espatlla.)  ;Ah!   jQue  'ts  pica- 

rona! 
Cànd.     (Aquesta   gent,   no    sè  què   s'  han    pensat.) 

(Càndido  s'  assenta,  pren  un  diari  de  sobre  la  faula 

y  "s posa  d  llegir.) 

ESCENA  XIII. 

CÀNDIDO  y  CONSTÀNCIA  assentats  en  los  balancins:  Càndido 
llegeix  lo  diari. 


Cànd.  (Pausa.)  (Veyàm  qué  farà  aquesta  ximple... 
tant  rumià...  Que  no  'n  portin  alguna  de  cap  y 
no  'm  clavin  algun  bolet!) 

Const.  (jEstém  sols!  Sinó  que  no  tinch  valor!  iBah, 
bah!)  Y  donchs,  £cóm  i'  hi  ha  provat  lo  viatje? 

Cànd.    jPst!...  per  are  no  li  puch  contestar. 

Const.  jAy,  ay!  &No  pot  contestar?  jSí  qu'  es  es- 
trany! 

Cànd.  Donchs  no  ho  es.  Lo  meu  viatje,  per  contes- 
tarli  ab  bè  ó  ab  mal,  ha  de  cumplir  la  ida  y 
melta. 

Const.   i Jé jé...  jé!  (jSí  qu'  es  de  la  broma!) 

Cànd.     (A  n'  aquesta  casa  tots  son  tocats.) 

Const.  jLa  ida  y  vueltal 

Cànd.     Sí,  senyora. 

Const.  En  cuant  à  la  ida,  crech  que  se  1'  ha  rebut 
com  vostè  's  mereix,  y  en  cuant  à  la  melta 
crech  que  tè  lo  que  desitjaba. 

Cànd.     S'  equivoca  ;  encare  no  es  efectiu. 

Const.  jAy,  ay!  ^Es  dir,  qu1  el  papà  encara  no  li  ha 
donat  el  sí? 

Cànd.     No  m'  ha  dat  mès  qu'  el  ré. 

Const.  Vostè  no  parlaba  ab  ell  are  mateix  del  as- 
sumpte? 

Cànd.  Sí,  senyora  ;  fà  un  rato  que  jo  li  estaba  par- 
lant del  negoci  de  que  vostè  està  enterada, 
y  segons  m'  ha  dit  ell,  vostès  sont  qui  ho  tenen 
d'  arreglà. 

Const.   [Ell!  ^Ell  li  ha  dit  que  nosaltres...? 

Cànd.     Sí,  senyora.  Ell  mateix. 

Const.  Donchs  si  es  així,  pensi  que  ja  ho  tè  arre- 
glat. 

Cànd.     Vostè  m'  agrada. 

Const.  Y  vostè  à  mi  també.  (jAy!  ja  'm  fà  1'  amor! 

Cànd.  (Vamos,  li  sòch  simpàtich  à  n'  aquesta  noya. 
^Veu?  Es  així  com  ne  surtirém  d'  una  vegada 
vostè  es  qui  m'  ha  entès. 

Const.  (jY  que  depressa  que  va!  Ja  m'  agrada!  Miri 

vaig  à  manifestar  à  la  mamà  que  tot  ja  està  ar- 
reglat. 

Cànd.  {Ep...  ep!...  Escolti,  escolti;  £qu'  es  lo  qu' 
està  arreglat? 

Const.  Lo  negoci,  home,  '1  negoci. 

Cànd.     Bè?  sí;  però  £y  'Is  interessos? 

Const.  Això  de  'Is  interessos ,  lo  papà  'Is  hi  arre- 
glarà. (S'  en  va.) 


ESCENA  XIV. 

CÀND1DO. 

Sí,  vamos,  me  sembla  que  ja  he  cobrat.  Are 
es  ell  qui  m1  ha  de  pagà!  Càndido,  això  no 
pinta  com  me  pensaba!  jEndevant!  Tots  ho  ar- 
reglan,  però  ningú  paga!  Si  comenso,  'm  poso 
à  fè  uns  crits  fins  que  'm  sentin  tots  los  vehins. 
(Cridant.)  À  lo  ménos,  que  s'  enterin  de  qui  es 
lo  senyo  Pons,  Constància,  Paula,  Conxa,  llan- 
sols  y  fins  matalassos! 


ESCENA  XV. 

DITS,  CONSTÀNCIA,  PRUDÈNCIA  y  FÈLIX.  Surten  tots  per  la 
porta  que  couduheix  à  la  cuina.  Avans  de  sortir,  los  ties  guaitan 
ab  un  plegat,  cridàntloshi  1'  atenció  pe  Is  crits  que  fa.  Cuan  de- 
terminan  sortí,  Y  un  porta  '1  xocolate,  1'  altre  'Is  melindros,  Y  altre 
1'  ampolla  del  aigua,  etc,  etc,  anant  1'  un  darrera  de  1  altre  fins 
arribar  à  la  taula  rient. 


Tots  tres.    jJé,  jé,  jé!...  (Constància  arregla  la  taula.) 
Fèlix.    Sí  qu'  es  divertit,  à  fé  de  mon! 
Prud.     Molt  bé,  molt  bè;  7ns  ha  fet  molta  gràcia. 
Fèlix.    No  'ns  has  sorprès,  no;  es  que  ja  ho  sabiam 

tot  lo  que  farias. 
Cànd.     éQué  vol  dir? 

Fèlix.    Qu'  encara  'ns  en  faràs  de  mès  grossas. 
Cànd.     £«Io? 
Fèlix.    Sí,  home,  sí;  perquè  ho  sàpigas,  ja  ho  tinch 

tot  à  punt. 
Cànd.     Bè,  g.qué  's  lo  que  tè  à  punt? 
Fèlix.    Tot  lo  que  'm  diu  la  carta. 

Cànd.  ([Ah!  Déu  volgué  dir  los  cuartos.)  (AU.)  £Es 
dir  que  ja  m'  ho  té  arreglat? 

Fèlix.  Sí,  home,  sí.  (Vull  que  fassi  uns  quants 
jochs  de  mans.) 

Cànd.     (Per  fi  cobraré.) 

Fèlix.  Vamos,  vamos.  prenem  xocolate,  que  's  re- 
freda. (Prenent  xocolate,  qui  assentat,  qui  dret.) 

Prud.     Escolti,  encara  no  li  sabem  la  seva  gràcia. 

Cànd.    éQue  no  han  llegit  la  carta? 

Fèlix.     No  me  'n  hi  adonat. 

Cànd.     Càndido,  per  servirlos. 

Prud.    (Deixant  lo  xocolate.)  ;Ay,  Càndido! 

Const.  gQué  tè? 

Prud.     Rés,  rés,  jay! 

Const.  Calli,  mamà. 

Fèlix.  Donchs  sí,  la  carta  m1  ha  sorprès,  franca- 
ment. 

Cànd.  (Ja  se  sab,  tenint  de  dà  cuartos.)  Ja  veurà, 
senyo  Pons,  crech  que  ja  es  lo  temps... 

Fèlix.  Sí,  Càndido;  jo  al  tèu  puesto  ja  ho  hauria 
realisat. 

Cànd.  No  ho  he  fet  més  prompte  porque  no  'm  ve- 
nia bè  '1  baixar  à  Barcelona. 

Fèlix.  (A  Càndido.)  Bè,  are  'Is  donarem  una  sorpre- 
sa. Anirem  à  veure  allò. 

Cànd.     j  Alió! 

Fèlix.    Sí. 

Cànd.     (Veyàm  qué  serà  allò!) 

Fèlix.  Ho  tinch  tot  à  dins  d'  un  sach;  ;com  las  do- 
nas  son  tant  tafaneras!... 

Cànd.     Sí,  sí.  (Però  no  sè  de  qué  las  vol!  Paciència!) 

Prud.     Noya,  veig  que  parlan  molt  baix. 

Const.  Alguna  'n  portan  de  cap. 

Fèlix.  Prudència,  al  moment  sortirem  perquè  li 
vull  ensenyà  primè...  [Ah!  Convida  à  tots  los 
vehins  que  baixin  al  moment. 

Prud.     Es  dir  que... 

Fèlix.    Sí,  dona. 

Prud.  (Ja  'n  vol  fè  una  de  las  sèvas.)  (Cridant  desde 
'/  cel-obert.)  Paula,  Gerónima,  baixin  tot  seguit; 
avisin  à  la  Gertrudis  y  'Is  demés.  (A  Constàn- 
cia.) Constància,  treu  lo  de  la  taula. 

ESCENA  XVI. 

PRUDÈNCIA  y  CONSTÀNCIA. 


Prud.  Bè,  £qué  me  'n  dius?  gT  agradarà  aquet 
promès? 

Const.  Molt.  Es  guapo,  £no  es  cert? 

Prud.  Sí,  pot  anà,  y  desprès  això  de  dirse  Càndi- 
do...  (Siispirant  exageradament.)  [Ay!  jCàndidoí 
i  Jo  n1  habia  estimat  un!... 

Const.  Donchs  jo  n'  estimaré  un  altre.  Si  aquet  m' 
arrivès  à  escapà,  'm  faria  monja. 

Prud.  D'  el  convent  que  n'  hi  hà  mès,  £no  es  veri- 
tat? 'T  prometo,  noya,  qu?  aquet  no  s'  escapa- 
rà. Mira,  tu  procura  à  ferí1  hi  certa  mímica, 
posante  '1  dit  així...  (Fent  V  acció  ridícula.)  Des- 
près aquellas  miradetas  que  sabem  fer  las  do- 
nas  per  acabarlos  d'  enganxar;  però  jey!  s1  ha 
de  fè  ab  gràcia,  perquè  sinó...  (Gravetat  còmi- 
ca.) jAy,  senyo!  Jo  n'  hi  tenia  tanta,  qu'  habia 
arrivat  à  tenir  nou  pretendents;  ab  això,  noya, 
espavilarse,  que  n'  hi  hà  pochs,  y  passan  alts. 
;Ey!  partits  com  aquest.  Bè,  parlem  de  tot: 
équé  t'  ha  dit  quan  habeu  quedat  sols? 

Const.  Quan  jo  V  hi  he  preguntat  si  li  habia  provat 
lo  viatje,  m'  ha  respost  que  no  'm  podia  con- 
testar fins  qu'  hagués  realisat  la  ida  y  la  vuelta. 

Prud.     Bè;  fins  aquí  '1  xicot  tè  rahò. 

Const.  Però,  mès  ha  dit ;  ha  dit  que  ab  lo  papà  ja 
habian  quedat  entesos,  y  que  lo  demés  ho  te- 
niam  d'  arreglar  nosaltres  dos. 

Prud.     Y  tu  has  respost... 

Const.  Que  si  dependia  de  nosaltres,  ja  tè  la  protec- 
ció segura. 

Prud.  Ben  contestat.  jAixís,  aixís  m'  agradas!  Ab 
los  homes  parlar  clà;  el  qu'  es  pà,  pà  y  '1  qu' 
es  vi... 

Const.  Calli,  que  venen. 

ESCENA  XVII. 

DITS,  CANDI  DO  y  FÈLIX.  Félíx  porta  un  sach  ab  varios  objectes 
com  capsas,  cartas,  etc,  per  fer  lo  joch  de  mans. 


Fèlix.    gVeus?  Tots  son  aquí  dins:  y  que  tots  son  del 

Canonje. 
Gànd,     ^D'  un  canonje? 
Fèlix.    Sí,  senyo;  del  Canonje. 

Cànd.     (Sí,  vaya;  pagarà  ab  dinés  que  no  son  seus.) 
Fèlix,    Noya!... 
Consï.  Mana. 
Fèlix.    Mira,  are  anirem  per  lo  altre,  que  tu  sabs 

ahònt  es.  (S'  en  van.) 

ESCENA  XVIII. 

PRUDÈNCIA    y    CÀNDIDO. 

Cànd.     Senyora!... 

Prud.     Prudència. 

Cànd.  ((Prudència!  jProu  que  7n  tinch!)  (Cridant.) 
Això  veig  que  và  molt  llarch ,  senyora  Pru- 
dència. 

Prud.  Prengui  un  xich  de  paciència;  £no  veu  qu'  ell 
ara  ho  està  preparant? 

Cànd.     Sí,  però  may  contem. 

Prud.     Bé,  això  ja  's  contarà  entre  tots. 

Cand.  Això  es  un  fàstich ;  al  últim  m'  hauré  d'  en- 
tendre ab  tothom! 

Prud.  (iVamos,  qu'  es  molt  graciós!)  (Tocantlo  ab  lo 
colse.)  Vaija,  que  ab  ell,  ja  estan  entesos! 

Cànd.     gQuí? 

Prud.     Vostè. 

Cànd.     iJo! 

Prud.  (jQu'  es  trempat!)  Sí,  home,  sí  ;  si  la  noya  ja 
m'  ho  ha  dit. 

Cànd.  (jAy...  ay...  ay!...  gVols  jugà  qu'  aquesta 
gent...  sí,  vamos,  seguim  la  beta.)  (Ella guaita 
al  cel-obert.) 

Prud.  Miri,  are  estan  tots  per  baixà;  s'  entent,  los 
convidats. 

Cànd.     jLos  convidats!  (Ab  sorna.) 

Prud.     Sí. 

Gànd.     Bè,  iy  °lué  nan  de  vení  à  fè"? 

Prud.     \k.  veureu,  sant  cristià! 

Cànd.     £À  veurem  à  mi? 

Prud.     Sí;  la  seva  habilitat. 

Gand.     ^Qu'   es  pensan  que  sóT  una  íiera  ó  bè  una 

dona  de  las  qu1  ensenyan  las  camas  ala  plassa 

de  Catalunya,  per  cuatre  cuartos? 
Prud.     No  senyo,  sinó  que  la  carta  'n  parla...   que 

vostè  'n  sab,  y  ell.  hi  està  tan  loco...   ré,  es  la 

seva  diversió. 
Gand.     Bè,  que...  que...  que  's  això?  (Càndida  li  parla 

del  embolich,  y  ella  li  respon  del  sach.) 
Prud.    Això  es...  allò.  Tot  ho  tè  aquí  dins  ;    jn'  està 

tant  gelós!  (Tocantho.) 


ESCENA  XIX 


DITS,  FÈLIX  y  CONSTÀNCIA.  Constància  porta  '1  tapete  de„  la 
taula  y  altres  objectes  per  fer  mès  il-lusió.  Fèlix  porta  la  vareta 
de  la  virtut. 


Fèlix.  (Un  gran  crit  perquè  toca'l  sach.)  \  Prudèn- 
cia!!! (Al  senti  7  crit,  ella  fa  un  xiscle.) 

Prud      ;Ay!  jquín  susto! 

Fèlix.  ^Sabs  que  no  vull  que  ;m  toquis  el  sach  per 
rés...? 

Prud.     [Fugiu,  '1  delicat  d'  en  tendre! 

Fèlix.  Ja  sabs  que  'm  vas  perdre  una  vareta  de  la 
virtut.  Així  que  'm  poso  à  fè  lo  joch  de  mans 
à  la  reunió,  'm  trovo  que  'm  faltaba  la  vareta 
de  la  virtut!  Sort  que  tenia  un  bastó  d'  un  pa- 
raygua  vell,  que  sinó,  quedaba  ben  lluhit. 

Prud.    (A  Càndido.)  No  'n  fassi  cas. 

Gànd.  (Per  are,  ni  sè  ahònt  sòch,  ni  lo  que  fan,  ni 
lo  que  volen.)  (Constància  està  arreglant  la  taula 
per  fer  losjochs  de  mans.) 

Fèlix.    Noya,  vés  si  baixan  los  convidats. 

Const.  Miri,  are  son  aquí. 

ESCENA   XX. 

DITS  y  los  CONVIDATS.    Tots  van  entrant  per  ordre  y  assentantse. 

Prud.     jOla!  Vagin  entrant. 
Convidat.   jDèu  vos  guart! 

Prud.     Passin,  passin. 

Cànd.     (\M  sembla  qu'  això  pararà  mal.) 

Fèlix.  Aquí  'Is  presento  lo  nostre  amich  Càndido. 
de  Banyolas.  (Tots  s'  cvixecan.) 

Convidat.  'Ns  alegrem  de  eonéixel. 

Cànd.     Graeias,  graeias. 

Fèlix.    Are  'ns  farà  uns  cuants  jochs  de  mans.,. 

Cànd.     gJo,  senyo  Fèlix? 

Fèlix.    (Als  convidats.)  Vagin  assentantse. 

Cànd.  (éQu'  enrahona  aquesthome  dejochs  de  mans! 
Cuan  dich  que  pararà  mal!  Per  fín,  miraré  si 
'm  recorda  un  que  me  'n  va  ensenyà  un  amich 
mèu.) 

Fèlix.    Càndido,  vostè  comensa  la  vetllada. 

Cànd.  No  hi  ha  inconvenient.  (Càndido  passa  d  la 
taula  agafant  un  joch  de  cartas.)  Senyors  y  se- 
nyoras,  me  dispensaran  per  si  'Is  faig  algun 
mal  joch,  perquè,  fins  ne  pot  sortir  algun  ab 
algun  os  trencat. 

Tots.  ,  [Bravo,  bravo!  (Uns  pican  de  mans  y  altres  per 
hissí.) 

Un.  Si  m'  ha  de  fer  mal,  me  'n  vaig,  que  no  ho 
pagui  '1  just  pel  pecador. 

Prud.     ;Ca!  jSi  tot  ho  fa  per  broma! 

Un.  jOh!  es  que  d'  aquets  que  fàn  jochs  de  mans 
no  me  'n  fio.  (Càndido  fà  'l  joch.) 

Cànd.  Tingui,  prengui  una  carta  vostè.  (À  un  convi- 
dat). Un  altre.  (A  una  senyora).  Desd'  aquí  'Is 
endevinaré  la  carta  que  'Is  dos  han  pres.  La 
qu'  ha  pres  la  senyora,  es  lo  caball  d'  espasa... 
no  senyo,  es  lo  rey  de  oro...  j  Ah!  no,  1'  altre, 
la  del  senyo...  Tampoch...  es  lo  sis  de  bastos. 

Tots.      \  Jé,  jé,  jé.  (Tots  riuhen). 

Fèlix.     [Silencio! 

Cànd.  No  n'  hi  ha  d'  habé  de  silencio!  Aquesta  bro- 
ma, ja  s1  ha  acabat.  (Càndido  tira  la  taula  per 
terra  junt  ab  los  objectes.  Cridant):  ;  Pàguim  lo 
que  'm  déu!  j  Sí  senyo!  (À  Fèlix,  los  convidats 
fugen  cridant): 

çjonvi.    jSocorro...  socorro!...  ( S' en  van). 

ESCENA  XXI. 

FÈLIX,  CÀNDIDO,  CONSTÀNCIA,  PRUDÈNCIA. 

Prud.     Nosaltres  no  debém  rés. 

Cànd.     Sí  senyora.  ( Tots  agafem  cadiras  per  defensarse). 

Gonst.    ;  Mamà,  per  Dèu! 

Fèlix.  Sí,  vaja;  veig  qu'  es  de  la  broma.  jSi  'ns  en 
fà  gaires  com  aquesta!... 

Prud.  Si  ha  de  fè  aquestas  bromas,  ja  se  'n  pot  tor- 
nà cap  à  Banyolas. 

Fèlix.    Sí,  sí;  ja  se 'n  pot  entomà. 

ESCENA  XXII. 

DITS  y  dos  muüicipals.  Un  de  xich  y  un  d'  alt:  el  prirnè  parla. 

Munic  éQué  hay,  qué  ocurre? 

Fèlix.    Ré;  £qué  venen  à  fer  vostès  aquí...? 

Munic.   Como  hemos  sentit  (Socorro! 

Fèlix.    Donchs  de  socorros  aquí  no  n'  hi  ha. 

Cànd.  Sí,  senyors,  han  fet  bè  de  venir,  y  seran  tes- 
timonis de  lo  qu'  aquesta  gent  son. 

Munic.  Veurà,  mestre,  nosaltres  no  'ns  podem  ficar 
ab  los  assumptos  que  no  'ns  marca  lo  arregla- 
mento. 

ESCENA  XXIII. 

DITS  un  MOSSO  de  carril. 

Mosso,   j  Dèu  vos  guart! 

Fèlix,     j  Dèu  te  guart! 

Mosso.  Porto  un  parte  que  no  sè'  s-i  es  de  vostè;  com 
no  mès  porta  '1  carrè  y  es  lo  sèu  nom...  vegi. 

Fèlix.  jUn  parte!  gd'  ahònt  serà?  (llegint).  «Banyo- 
las: lo  noy  ha  pres  mal.  Ja  escriuré.»  (S*  en  va 
7  mosso).  (Als  municipals).  Agafin  à  n'  aquest 
home. 

Munic.  (À  Càndido).  ;Altoí  y  no  se  mueva  de  ahí. 

Fèlix.  Aquest  home  es  un  perillan  d'  aquells  que  ab 
la  capa  d'  amich,  van  esplotant  pel  mon  als 
pobres  que  s'  hi  deixan  caure. 

Const.   (Adéu,  ja  no  tinch  promès). 

Cànd.  j  Vostè  es  qui  esplota  als  pobres  quintos!  Lo 
farècompareixe  als  tribunals,  y  pagarà  'lsdos- 
cents  duros  que  déu. 

Fèlix,     j Jo!  Es  engany. 

Cànd.     Ensenyi  la  carta  que  jo  1'  hi  he  enviat. 

Fèlix.  (Li  dona  la  carta).  De  carta,  no  he  rebut  més 
qu";  aquesta;  tinga. 

Cànd.  Banyolas...  no  es  aquesta.  (Mira  la  firma).  Se- 
gimon  Paneras...  aquesta  carta  es  del  meu  on- 
cle. 

Fèlix.    jCóm'  s'  entent!  gDonchs  qui  es  vostè? 

Cànd.     So  '1  fill  del  secretari;  de  1'  Anton. 

Fèlix.    gDe  V  Anton? 

Prude.  £Tu  fili  de  V  Anton? 

Cànd.     Sí,  senyora. 

Const.   (jJa  tinch  esperansas!) 

Fèlix.    (Als  municipals).  Ya  pueden  marcharse. 

Munic.  Es  decir  que... 

Fèlix.    Ja  estem  entesos. 

Munic.  Buenas  noches. 

Tots.      Buenas. 


ESCENA  ULTIMA. 

càndido,  félix,  constància,  prudència. 

Const.   (Ja  torno  à  tení  promès). 

Fèlix,     j  Home!  £no  m1  ho  podias  dir? 

Cànd.  Parlem  de  lo  que  interessa.  gAquet  parte,  es 
de  mon  cusi? 

Fèlix.    Així  es  lo  parte. 

Cànd.     Es  dir,  que  baixaba  aquí  à  Barcelona? 

Fèlix.    La  carta,  així  m'  ho  diu. 

Cànd.     Es  estrany  que  no  m'  ho  hagués  dit. 

Fèlix.  Y  com  ell  no  sabia  '1  número  de  la  casa,  'n 
Segimon  à  la  carta  m'  ha  posat  las  senyas  per 
cuan  jo  anés  à  rébrel  al  tren.  Com  jo  may 
m1  escuso,  y  vaig  ha  donat  la  casualitat  que 
à  cop  de  vista,  dich  :  —  ;  Sí,  es  ell !  —  Vinch,  V 
abrasso,  vostè  m'  el  torna,  venim  aquí,  y  's 
descobreix  que  no  es  vostè  al  qui  jo  esperaba. 
Sent  així,  dispensi   que  V  hagi  pres  per  altre. 

Prud,  Y  si  no  't  vol  creure,  ensényali  lo  sèu  re- 
trato. 

Fèlix.    Té  rahò;  tingui.  (Li  dóna.) 

Cànd.  No  hi  ha  dupte,  es  ell.  Sent  així,  vostè  tam- 
poch  es  el  que  busco. 

Fèlix.  Al  que  busca,  es  à  mon  germà,  Joan  Pons, 
qu'  es  recluta,  ^no  es  vritat? 

Cànd.     Aquest  mateix. 

Fèlix.  jTantas  n'  ha  fetas  com  aquesta!  gY  cuànt  li 
deu? 

Cànd.     Doscents  duros. 

Fèlix.    ^.Doscents  duros?  Jo  n'  hi  responch. 

Cànd.  jHome!  mil  gracias.  Tingui,  aquí  tè  los  pa- 
pers. (Los  hi  dóna.) 

Fèlix.     jAh!  jSon  los  papers!...  Ja,  ja  entench! 

Prud.  (A  Fèlix. )  (jjY  donchs,  de  lo  que  habiam  par- 
lat per  la  noya,  que  no  's  pot  arreglà  rés?) 

Fèlix.    No  ho  sé. 

Prud.  (A  Càndido.)  Escolti ,  y  dispénsim  la  pre- 
gunta... 

Cànd.    Ja  està  dispensada;  parli. 

Ppud.     &Es  casat  ó  solté? 

Cànd.     Casat. 

Tots.     jj€asatü 

Cànd.     (Vols  jugà  que...  sí,  vamos  ja  ho  entench.) 

Prud.  (Vamos,  no  puch  tení  gendre  de  cap  ma- 
nera.) 

Const.  j  Ni  jo  puch  serne  promesa  !  (Adelantantse.) 
Públich: 


Si  no  vols  qu'  estiga  trista 
habent  perdut  un  promès, 
aplaudeix,  y  ja  may  més 
m'  enamoro  À  cop  de  vista. 


prou. 


OBRAS  DRAMÀTICAS  DEL  MATEIX  AUTOR 

MOLTAS  CLAUS.  Juguet  en  un  acte,  en 
vers -     . 

À  COP  DE  VISTA.  I  cl.  id.  en  prosa.  . 

jSI  ARA  FOS  À  FER!...  Id.  id.  vers.  . 

TIPOS  DE  BARCELONA.  Sarsuela  en 
vers.  .      .      . 

BARBA  D'  OR.  íd.  id.  en  prosa. . 

